**JØRN SIMENS PRØYSEN-CV**

**1992** **LP/MC/CD “I min fars hus er det mange rom og de fleste er i kjelleren”    Prøysenviser med Henning Sommerro** på Kirkelig Kulturverksted/NRK.  Startet en lang visedebatt i Oppland og Hedmarksaviser.  50% støttet intensjonene med CD-en.  50% var mot. CD-en ble foreslått **forbudt** av Prøysens Venner som kom med en offentlig og skriftlig unnskyldning 9 år etter.

**1992 Lagde 4 store analyserende radioprogrammer i NRK/P1  sammen med Magne Lindholm om Alf Prøysen**, gått i reprise 2 ganger.  Disse satte i gang fokus på Prøysens verk og mange deltok i den påfølgende debatten.

**1993**  **Initiativtager og redaktør for “Prøysen Original” .  CD boks med 5 CD-er på KKV med NRK opptak hvor Alf Prøysen synger egne viser.** 88 av visene var ikke publisert i samlinger før, og ca.15 var helt ukjente Prøysenviser. Et viktig referanseverk i dag. Satt noen måneder i NRK og gikk igjennom alle opptak med Prøysen i arkivet deres og gjorde grundige kopier og notater.  En del av disse opplysningene og opptakene ser ut til å ha forsvunnet med digitalisering av arkivet.

**2005** CD på KKV **«Prøysenvisene  som forsvant».** Inneholder mange helt ukjente og upubliserte Prøysenviser som kjente og ukjente artister har plukket opp og benytter i dag, både i innspillinger og på konserter.  Turneer og konserter i årene som fulgt med Helge Lien, Piano og Rolf-Erik Nystrøm, saksofon med disse visene.

**1992 – 2005**  Laget rundt 50 radio - programmer og -  innslag om Prøysen i NRK P2, P1, og NRK TV.

**2013** Prøysenkonserter med Helge Lien og PUST.

.

**2013** Skrev kronikken **”If you love Alf Prøysen set him free”** i Klassekampen

som satte i gang en stor kulturdebatt. Rundt 50 innlegg i papiraviser, på nett og i radio  om dette. Hovedansvarlig for konserten: ”**Prøysen tel by’n”-** en minnekonsert på dødsdagen til Alf Prøysen. Det ser ut til å bli en årlig begivenhet.

Øverli satte også i gang en debatt i Dagsavisen i sommeren **2014** hvor det blant annet var innlegg av en opphavsrettjurist som sådde tvil om det er juridisk dekning for å nekte nye melodier til Prøysenviser med melodier av Bjarne Amdahl.

**2014**  Konsertprosjekt og CD : **”Gull i munn” Sølvguttene synger Prøysens**

**gutteviser med Jørn Simen Øverli som solist**. Kalt “Den ultimate utgivelsen I Prøysenjubileumsåret?” i Gudbrandsdølen/Dagningen. Forskjellige Prøysenkonserter.  Premissleverandør og en av tre vokalister i den epokegjørende forestillingen **”Lyden av Prøysen”** av Helge Lien og Sigurd Hole**,** som blant annet gikk fem ganger som et timeslangt program i NRK TV i jula.

**1992 – 2015**  Hatt forskjellige konserter med Prøysens viser.  Samarbeid med jazzpianist Helge Lien og saksofonist Rolf-Erik Nystrøm i et konsept med ”samtaler ” med Prøysen gjennom samples fra opptakene JSØ gjorde i NRKs arkiver i 1992.

Om CD-en: ”Prøysenvisene som forsvant”

*Noko av det meste gledelege som har hendt på Prøysenfronten...Du vil bli oppglødd over resultatet- Prøysen er ikke eit musealt vise-ikon. Prøysen lever.*

**Roald Helgheim i Dag og Tid.**

*-det er et arbeid av stor betydning å bringe disse visene fram i lyset igjen*. Hamar **Arbeiderblad terningskast 5**

*Tøff. Jazzy bluesa, morsomme....viser som utfyller og utvider bildet av «barnetimeonkelen».* **Stavanger Aftenblad, terningkast 5**

Noen utvalgte  uttalelser om Øverlis Prøysen-konserter og Prøysen-CD-er:

*-  Dette er uten tvil den mest spennende Prøysenforestillingen jeg har vært på. Rå og styggvakker visejazz. Helge Liens eminente pianospill og Rolf Erik Nystrøms magiske saksofon gir Prøysenvisene en helt ny dimensjon. Det kribler litt ekstra i årene når visene vi kjente som snille og pene blir «rufset til».* **Hamar Arbeiderblad**

- J*eg hadde en fordomsfull frykt for en sær Prøysen-kveld. Øverli krydrer det nye og fremmede med klassikere der publikum synger med, mye humor og  innsiktsfulle betraktninger ..*...*Prøysen-puristene bør takke og bukke for typer som Øverli.*  **Nationen**

***-*** *Øverli spør og  Prøysen svarer takket være gamle lydopptak. En artig løsning som fungerte forbløffende bra. Prøysen var ganske så krass i ordelaget når de begynte å diskutere det sosiale klasseskillet , ikke uaktuelt i dag.  Gjentatte ganger måtte man faktisk ta seg i å fornemme at selveste Alf Prøysen satt på scena og snakket med visesangeren under fire øyne.* **Oppland Arbeiderblad**

*- ....barnetimeonkelen blir fjernere og det flyktige og skjøre kommer nærmere. Det funker som bare søren.* **Troms Folkeblad**

*- Øverli hadde med seg Prøysen i form av gamle NRK-opptak. ... Det skapte en ekstra dimensjon, mye humor og en overraskende nærhet i hele forestillingen. Prøysen i en av de beste musikalske rammene mannen har fått etter sin død.* **Lofotposten**